ΤΟ NETFLIX ΚΑΙ Η SKYDANCE ΠΑΡΟΥΣΙΑΖΟΥΝ
ΤΟ ΤΑΞΙΔΙ ΣΤΟΝ ΧΡΟΝΟ ΥΠΑΡΧΕΙ.
ΑΠΛΩΣ ΔΕΝ ΤΟ ΞΕΡΕΤΕ ΑΚΟΜΑ.
Κακό αυτό.
Τι κάνεις, κυβερνήτη;
Νομίζω είναι προφανές. Κλέβω το τζετ.
Είναι προφανές ότι προσπαθείς.
Εντοπίζω το άλμα σου.
Ξέρεις ότι το ξέρω.
Κάτι άλλο δεν ξέρει κάποιος.
Κυρία, ενεργοποίησε τις σκουληκότρυπες.
Άνταμ, θέλω να ακούσεις πολύ προσεκτικά.
Αν δεν εγκαταλείψεις αμέσως,
θα σε ανατινάξω…
Συγγνώμη που διακόπτω μια πολύ τρομακτική απειλή,
αλλά νομίζω πως το σύστημα εντοπισμού σου…
ΔΙΑΚΟΠΗ ΣΗΜΑΤΟΣ
θα πέσει.
ΠΑΛΜΟΣ ΕΤΟΙΜΟΣ
Ναι! Μην πεθάνεις!
Άνταμ!
Θα σε σκοτώσω!
Ριντ!
Όχι, χίλια συγγνώμη.
Εγώ φταίω. Γεια σου.
- Όχι. - Εντάξει. Γεια!
Ριντ! Τσακίσου κι έλα πίσω.
Έχεις κι άλλα να πεις;
Βασικά…
Σου τέλειωσαν τα αστεία; Θα το απολαύσω αυτό.
Ποιος μιλάει έτσι; Πήρες οδηγίες για αρχάριους νταήδες απ' το Amazon;
Ακούς τι λες;
Τσακ, τα είπαμε αυτά.
- Τίποτα δεν είπα. - Σκάσε, Τσακ.
Τώρα μάλιστα.
Θα κάνουμε συνέλευση στο γυμναστήριο. Παρακαλώ, ελάτε…
Ούτε λέξη.
- Κυρία Ριντ. - Τον είδατε;
Και θα δώσετε αποβολή στον Άνταμ; Γιατί;
Λέτε να ξεκίνησε πάλι αυτός καβγά με τον αλήτη τον Ρέι Ντόλαρχαϊντ;
Πριν έναν χρόνο χάσαμε τον πατέρα του.
Δείξτε λίγη κατανόηση.
Δεν έφταιγα εγώ.
Σε ξέρω, Άνταμ. Ξέρω τι στόμα έχεις. Ξέρω γιατί τις έφαγες.
Με κορόιδευε μπροστά σε όλη την τάξη. Κάτι έπρεπε να κάνω.
- Έχει το διπλάσιο μπόι. - Όλοι το έχουν.
- Ακόμα και μερικά μωρά. - Δεν σε καταλαβαίνω.
Δεν είσαι ο μπαμπάς.
Τι τρέχει, γλυκέ μου; Θα μου πεις;
Αν φεύγω συνέχεια απ' τη δουλειά, θα τη χάσω.
Τρίτη αποβολή παίρνεις για καβγά.
Το ξέρω, κι ακόμα να βελτιωθώ.
Αυτό μπαίνει στο μητρώο σου. Νοιάζεσαι για το μέλλον σου;
Νοιάζεσαι;
Γιε μου, άρχισε να νοιάζεσαι, γιατί το μέλλον έρχεται,
πολύ σύντομα.
Άνταμ.
Άνταμ, φεύγω.
Έλα να φας.
Πού πας;
Για φαγητό μ' έναν φίλο.
Ποιον φίλο;
Τον λένε Ντέρεκ. Δουλεύουμε μαζί.
Βγαίνεις ραντεβού.
Δεν είναι ραντεβού. Δεν νομίζω.
Το φόρεμά σου το νομίζει.
Είναι ραντεβού. Θα βγω ραντεβού. Γιατί βγαίνω ραντεβού;
Μην ξαναπείς "ραντεβού". Ευχαριστώ.
Άνταμ, συγγνώμη. Έπρεπε να το συζητήσουμε.
Δεν ξέρω πώς να το χειριστώ. Ας μιλήσουμε τώρα.
- Θεέ μου, όχι. - Όχι. Νιώσε ό,τι θέλεις.
Είναι όλα φυσιολογικά. Αρκεί να είμαστε ομάδα.
- Ώρα να φύγεις. - Μου έστειλε μήνυμα;
Για δες.
Είναι όλα καινούρια. Αλλά θα το συζητήσουμε απόψε.
Μαμά, περίμενε.
Τι;
Γύρνα.
Επίλεξε σωστά.
Είπε το αγόρι που αποβλήθηκε.
Σ' αγαπάω, γλυκέ μου.
Κι εγώ, μαμά. Όσο δεν φαντάζομαι.
Άκου. Όσο είμαι έξω, κλείδωσε την πίσω πόρτα.
Όχι φούρνοι, δεν ανοίγεις πόρτα, όχι βιντεοπαιχνίδια.
Χόκινγκ;
Τι είναι; Βλέπεις κάτι;
Χόκινγκ, σταμάτα! Χόκινγκ!
Χόκινγκ!
Θεέ μου. Με κατατρόμαξες.
Ποιος είναι;
Μάλλον δεν πρέπει να είμαστε εδώ.
Είμαστε εντάξει.
Χόκινγκ!
Ήρεμα.
Ή, ξέρεις, πέσε και φώναξε.
- Άσε κάτω το ρόπαλο. - Ποιος είσαι;
Δεν θα σου κάνω κακό.
Τι κάνεις εδώ;
Κυρίως αιμορραγώ.
Πόσων χρονών είσαι;
- Τι; - Πόσων χρόνων είσαι;
Δώδεκα.
Γαμώτο!
- Πώς μπήκες στο γκαράζ του μπαμπά; - Ήταν ανοιχτά.
Δεν ήταν. Κι αυτό είναι στολή αεροπόρου.
Είσαι πιλότος;
Ναι. Άκουσέ με.
Μην πάρεις κανέναν. Φύλαξέ το. Δεν θα σε πειράξω.
Ναι, το είπες.
Ναι, καλό είναι… Που να πάρει!
Καλό είναι να το επαναλάβω.
Πολύ αίμα.
Έχω πολύ περισσότερο στο σώμα μου.
- Η μητέρα σου; - Σε ραντεβού.
Με ποιον;
- Τι; - Με ποιον; Πώς τον λένε;
- Δεν ξέρω. Ντέρεκ; - Ντέρεκ.
Ο Ντέρεκ.
Ναι, ο τύπος με τη στοματοχαίτη.
- Το υπογένειο; - Ναι.
Πες το "υπογένειο".
- Δεν έχει σημασία. - Κανένας τους.
Ωραίος σκύλος.
Θα μπω στο σπίτι.
Να πάρω κάτι πράγματα.
Πρόσεχε μ' αυτό.
Και μείνε εδώ.
Έλα τώρα.
Δεν έμεινες στο γκαράζ.
Και ν' αφήσω έναν περίεργο να περιφέρεται στο σπίτι μου;
- Ναι. - Δεν νομίζω.
Πίστεψέ με. Ούτε εγώ θέλω να είμαι εδώ.
Θα σταματήσω την αιμορραγία.
Θα δέσω την πληγή, μην πάθει καμιά μόλυνση,
και θα σου αδειάσω τη γωνιά.
Μην το ακουμπάς αυτό.
- Κοιτούσα. - Μην αγγίζεις τα πράγματά μου.
- Φωτόσπαθο είναι; - Όχι.
Καλά.
Φτάνει με το ρόπαλο, εντάξει;
Θα σου είχα κάνει κακό αν ήθελα.
Για να είμαι ειλικρινής, η φάτσα σου τις ζητάει τις μπουνιές.
- Ωχ… - Θεέ μου!
Η σφαίρα με διαπέρασε.
- Καλό αυτό. - Κάτσε. Σε πυροβόλησαν;
Ναι, όχι, βασικά.
Όχι, με μαχαίρωσαν με μια σφαίρα.
Εσύ τι λες, ρε χαζέ;
Εγώ; Εσένα πυροβόλησαν.
Εντάξει, ως εδώ.
Αυτό…
Περίεργο. Κλάνει όταν βήχω.
- Αηδία. - Πολλή αηδία.
Πάω πάνω να πάρω κάποια πράγματα.
Εμπιστεύσου με.
Εύκολο να το λες εσύ.
Εγώ θα καταλήξω σε ψυχολόγο, να του λέω πού με άγγιξε ο κακός.
Θεέ μου! Αυτό σκέφτηκες;
Κατευθείαν; Είσαι νοσηρός.
Ποιος είσαι;
Αυτό είναι απόρρητο.
Γιατί ήρθες εδώ;
Επίσης απόρρητο.
Είσαι στην αεροπορία;
Όταν λέω "απόρρητο", τι ακούει ο εγκέφαλός σου; Σοκολάτα;
- Και το φωτόσπαθο; - Δεν είναι φωτόσπαθο.
Έλεος, Άνταμ. Θέλω να το παίξεις κουλ.
- Ξέρω ότι δεν είσαι κουλ. Ποτέ δεν… - Στάσου.
Πώς ξέρεις το όνομά μου;
Είσαι ο Άνταμ Ριντ. Γεννημένος στις 10 Φεβρουαρίου 2010.
Με γονείς τους Έλι και Λούις Ριντ. Ο Λούις πέθανε πέρυσι.
Δεν παίζεις αθλήματα γιατί έχεις οξύ άσθμα.
Κι είσαι πολύ κοντός για 12χρονος.
Πας στο Γυμνάσιο Φράνκλιν,
έχεις φάει δυο τρεις αποβολές για καβγάδες,
μεγάλη ειρωνεία γιατί δεν μπορείς να παλέψεις.
Χόκινγκ! Βούλωσ' το!
Πώς ξέρεις το όνομά του;
Εγώ του το έδωσα.
Πού πηγαίνεις;
Θεέ μου.
Είσαι καλά.
Έλα, έτοιμος;
Βαθιά ανάσα. Κράτα την.
Τρία, δύο, ένα.
Για έπαθλο είσαι.
Όταν ήμουν εφτά χρονών,
έπεσα σ' ένα τραπέζι στο αίθριο.
Μου έκαναν 12 ράμματα.
Εδώ πέρα.
Ήξερες πώς να μπεις στο γκαράζ.
Ήξερες πώς να κλείσεις το ψυγείο.
Να μετρήσεις την αναπνοή μου.
Έχουμε την ίδια ουλή.
Και φοράς το ρολόι του μπαμπά μου.
Αυτό το ρολόι.
Είσαι εγώ.
Και γ…
Είναι απόρρητο, αλλά ναι.
Ήμουν κάποτε.
Απίστευτο, είσαι εγώ στο μέλλον.
Γρήγορα το αποδέχτηκες.
Είναι λίγο ανησυχητικό.
- Γιατί ήρθες; - Αποστολή διάσωσης.
Στο 2018 ήθελα να προσγειωθώ, όχι εδώ.
Πρέπει να πάω γρήγορα.
Ποιον θα έσωζες στο 2018;
Σοβαρά τώρα;
Θα μου πεις τουλάχιστον πώς ήρθες;
Θα σου δείξω.
Τι ήταν αυτό;
Σκατά.
- Τι; - Θα πάμε στο σχέδιο Α.
Εδώ μπαίνεις εσύ.
Τα χρονικά τζετ, κι όλη η τεχνολογία,
συνδέονται με το DNA του χρήστη.
Είμαι τραυματισμένος και το τζετ δεν μ' αφήνει να πετάξω.
Ούτε να μπω για να το φτιάξω.
Μάντεψε ποιος μπορεί.
Να το.
Κι η περιπέτεια ξεκινά.
Εντάξει. Κάθισε.
- Θεέ μου. - Ναι, κάτσε.
Για να δούμε τι έχει.
Μικρή ζημιά στην ασπίδα.
Διαρροή ψυκτικού.
Δεν ξέρω, αλλά πότε είναι καλό το κόκκινο φωτάκι;
Ξέρω ότι θες ν' αγγίξεις όλα τα κουμπιά με τα παιδικά σου δάχτυλα,
αλλά ο αντιδραστήρας έχει κβαντική υπογραφή.
Αν ενεργοποιηθεί, θα μας βρουν.
Αν είναι εδώ.
Ποιοι;
Χαίρομαι που δεν με ρώτησες, γιατί είναι απόρρητο.
Αφού ξέρω για σένα.
Ήδη το μετανιώνω.
Δεν είχα καμία πρόθεση να έρθω και να ξαναδώ αυτό.
Χριστέ μου.
Εντάξει.
Απομόνωσα τα χαλασμένα ρελέ.
Οπότε, το σκάφος θ' αρχίσει να επισκευάζεται μόνο του.
Πόση ώρα θα πάρει;
Είναι στο 50%, οπότε ελπίζω λιγότερο απ' όσο για να γίνω καλά εγώ.
Περίμενε.
Το θυμάσαι;
Ποιο;
Αυτό. Το εδώ, το τώρα. Που είσαι εδώ το 2022.
- Ξέρω πού το πας. - Αν μου συμβαίνει…
- Χάνεις τον χρόνο σου. - …σου συνέβη ήδη.
Ή είναι σαν πολυσύμπαν; Κάθε κυματισμός κι άλλο χρονολόγιο;
Δεν είναι πολυσύμπαν! Βλέπαμε υπερβολικά πολλές ταινίες.
Θέλω απλώς να ξέρω.
Εντάξει.
Εντάξει, η επικρατούσα θεωρία είναι ότι όταν πάω στον σταθερό μου χρόνο,
οι αναμνήσεις μου… μας αναδιαμορφώνονται, προσαρμόζονται.
- Αλλά όχι όσο είμαι εδώ. - Σταθερός χρόνος;
Ανήκεις μόνο σε ένα σημείο στον χρόνο σε κβαντικό επίπεδο.
Εκεί δεν κάνεις άνω κάτω το σύμπαν, όπως εγώ.
Αυτός είναι ο σταθερός χρόνος σου.
Εκεί ανήκεις.
Άρα με το να είσαι εδώ και να μου λες αυτό,
μπορεί να άλλαξες όλο μου το μέλλον;
Ειλικρινά; Κάθε μέλλον σου είναι τραγικό.
Αστειεύομαι.
Δεν αστειεύομαι.
Αστειεύομαι. Πάμε, έλα.
Πάμε.
Τι θα γίνει τώρα;
Τίποτα. Θα ξαπλώσω, να περιμένω να επουλωθεί η πληγή.
Θα σκεφτούμε επενδυτικές ευκαιρίες για το μέλλον σου.
- Σαν τον Μπιφ από… - Έχεις τρελαθεί τελείως;
Γύρνα σπίτι πριν γυρίσει η μητέρα μας και κόψε τα κουλά.
Ναι;
Είναι απίθανο.
Δεν είναι όντως;
Κλείνεις το φως φεύγοντας;
Γεια.
Πώς κι είσαι ακόμα ξύπνιος;
Ήταν μια νύχτα γεμάτη εκπλήξεις, μητέρα.
Φοβάμαι. Τι έγινε;
Πώς πήγε το μη-ραντεβού;
Θα τον ξαναδείς;
Όχι. Δεν ξέρω. Δεν νομίζω.
- Γεια. - Γεια.
- Εγώ πάλι. - Ναι, εσύ.
Ξέχασες το κασκόλ σου.
Όντως. Ευχαριστώ.
Γεια σου, μικρέ.
Ο γιος μου, ο Άνταμ. Άνταμ, από δω ο Ντέρεκ.
Γεια σου, Άνταμ.
Γεια, Ντέρεκ. Έχεις υπέροχη στοματοχαίτη. Θα καμαρώνεις.
Θεέ μου, Άνταμ.
Δεν έχω ακούσει να το λένε έτσι.
- Και πάλι ευχαριστώ. - Τίποτα. Τα λέμε.
Δύσκολο, αλλά έναν καλό λόγο θα τον πω.
Εντάξει.
Τα λέμε στη δουλειά.
- Ναι. - Γεια.
Καλός φαίνεται.
Τι;
Καμιά φορά είσαι μεγάλος κόπανος.
Το ξέρεις;
Γεια σου. Καλημέρα.
Γιατί δεν είσαι δουλειά;
Πρέπει να πληρώσω την ασφάλεια για το σπίτι.
Είναι στο ημερολόγιο, αλλά δεν βρίσκω το εκκαθαριστικό.
Με τέτοια αρχειοθέτηση;
Τι έκπληξη. Ηλεκτρονικά είναι.
Μόλις βρω λίγο χρόνο, θα φτιάξω τους λογαριασμούς.
Μέχρι τότε, έτσι το έκανε ο μπαμπάς σου.
Πιάσε μια στοίβα.
Πρέπει να πάω στο δωμάτιό μου να σκεφτώ τι έκανα.
Εντάξει.
Φεύγω.
- Πάρε με αν με χρειαστείς. - Δεν πρόκειται.
Η μαμά πήγε δουλειά.
Το αγαπημένο του μπαμπά.
Και το δικό μου.
Συμφωνούσαμε και σε κάτι. Ίσως στο μόνο πράγμα.
Τι;
Απλώς…
Είσαι φέτες.
Εντάξει.
Γυμνάζεσαι πολύ; Γιατί…
- Πάντα λες τι σκέφτεσαι; - Δεν έχω τα γονίδια.
Κράτα κάτι για σένα.
Ίσως στο μέλλον να υπάρχει γονιδιακή θεραπεία ή νανοτεχνολογία…
Μην το κάνεις. Μη.
Πότε συμβαίνει όλο αυτό;
Και δεν γυμνάζουν πόδια στο μέλλον;
Στο κολέγιο συμβαίνει;
Έχουμε πολλά κορίτσια στο κολέγιο;
Άνταμ. Το ταξίδι στον χρόνο υπάρχει.
Υπάρχει. Δεν είναι τρελό;
Ό,τι θεωρία έχεις για το σύμπαν μόλις καταρρίφθηκε.
Κι η δική σου ερώτηση είναι "Κάνω σεξ;"
- Κάνω; - Έλεος.
- Αναρωτιόμουν. - Αναρωτήσου σιωπηλά.
Θεέ μου, θα συμβεί!
- Πού πας; - Στο φαρμακείο.
Πρέπει να κλείσω την πληγή.
Ντυμένος έτσι θα πας;
Βάλε τα ρούχα του μπαμπά.
Πότε έγινε το ατύχημα του μπαμπά;
Πριν ενάμιση χρόνο.
Δεν έχει αδειάσει την ντουλάπα του.
Δεν το 'χει με το νοικοκυριό.
Εσύ έχεις εκείνη. Εκείνη, κανέναν. Κατάλαβες;
Κατάλαβες;
Ξυπνά κάθε πρωί με ραγισμένη καρδιά και με τα ρούχα του
κι από σένα έχει μόνο σπόντες
κι ούτε δέκα δεύτερα συμπόνοιας.
Είμαι εσύ, ξέρεις.
Εμένα μου λες.
Σε 30 χρόνια, ακόμα σε πιάνει αηδία
όποτε θυμάσαι πώς της φερόσουν τώρα.
Το λάτρευα αυτό το μπουφάν.
Κι ο μπαμπάς το ίδιο.
Περιμένω να ξυπνήσω και να μου λείπει λιγότερο,
αλλά δεν έχει συμβεί ακόμα.
Σου λείπει ακόμα;
Μου έλειπε κι όταν ήταν εδώ.
Δεν θα σου κάνει.
Θα μου κάνει.
Το τζετ;
Το παλεύει.
Το άτομο που ήρθες να σώσεις είναι στο 2018.
Αλλά κατέληξες στο 2022. Πώς γίνεται;
Αστόχησες;
Με πυροβόλησαν ενώ έκλεβα το αεροπλάνο.
Οπότε, έχανα αίμα. Το σκάφος διαλυόταν.
Μπέρδεψα τις συντεταγμένες. Δεν πρόλαβα να ελέγξω.
Έκλεψες το τζετ;
Είναι συνδεδεμένο μ' εμένα. Δεν το έκλεψα ακριβώς.
Το καραδανείστηκα. Υπάρχει διαφορά.
- Δώσε μετρητά. - Δεν έχεις λεφτά;
- Δεν χρησιμοποιούνται στο μέλλον. - Αλήθεια;
Φυσικά και χρησιμοποιούνται. Μείνε εδώ.
Τι λέει, Ριντ;
Σκατά.
Για δες ποιον έχουμε εδώ.
Ρέι, μπορούμε να κάνουμε ένα διάλειμμα απ' το ξύλο σήμερα;
Έχω πολλά στο κεφάλι μου.
Για πείτε, παιδιά. Απολαμβάνετε την αποβολή;
Τώρα, ναι.
Αυτή είναι η σπλήνα μου.
Θυμάμαι αυτούς τους σκατιάρηδες.
Φίλε, απλώς παίζουμε.
Σιωπή, Ρέι. Δεν αφορά εσένα.
Τσακ.
Τι συμβαίνει;
Σύνελθε. Ο Ρέι είναι έτοιμος, γίνεσαι ρεζίλι.
Δεν θα μας χωρίσεις;
Όχι βέβαια. Θα ήταν ανεύθυνο.
Θα βρεις άλλον τρόπο για να του αλλάξεις τα φώτα.
Πάντα βρίσκεις.
Πετάει εξυπνάδες. Το καταλαβαίνω.
Αλλά ο καβγάς πρέπει να γίνει τώρα.
Περίμενε λίγο, Ρέι.
Κάνε ζέσταμα. Μην πάθεις τράβηγμα.
Τι κάνεις;
Ο Ρέι σού κάνει χρόνια μπούλινγκ
γιατί είσαι μικρόσωμος, λεπτός και μιλάς πολύ.
Αλλά δεν θέλει να παλέψει.
Ούτε εγώ!
Αυτός δεν το ξέρει!
Γι' αυτό θα πας εκεί, θα σηκώσεις τα χέρια
και θα κοιτάξεις τον Ρέι κατάματα.
Θα χαμογελάσεις με ύφος "Μια ζωή την περίμενα αυτήν τη στιγμή".
Σαν ν' ανυπομονείς να δεις την ψυχή του να βγαίνει από το σώμα του.
Θα γονατίσεις και θα τον βαρέσεις στα ενδότερα του μαγιό.
Συγγνώμη, σε ποια;
Θα την καπνίσουμε την μπανάνα ή θα το συζητάμε; Πάμε, εμπρός.
Θα την καπνίσω την μπανάνα σου, παλιο…
Όχι! Δεν συμφωνήσαμε αυτό.
Ναι!
- Ωραίος. - Κλαις, Ριντ;
Όχι. Τσακ, τον κάναμε να κλάψει.
Λες και προσπαθούσε να χάσει.
Βάλ' το στα πόδια, Ριντ!
- Τι διάολο; - Κανονικά δεν πρέπει.
Ξέρεις το "Κάθε νταής έχει έναν νταή";
Ο δικός σου δεν κάνει τη δουλειά του, οπότε αναλαμβάνω.
Μα τι λες;
Παλεύεις καλά. Σ' αρέσει. Είσαι μεγαλόσωμος.
Αν τον ξαναπλησιάσεις, θα το μάθω.
Και θα σε βρω, Ρέι.
Και δεν θα είναι σαν καβγάς με παιδιά στην παιδική χαρά.
Θα σου βγάλω κόκαλα.
Θα τα ακονίσω.
Και μ' αυτά θα καρφώσω τον Τσάκι.
- Εγώ τι έκανα; - Βούλωσέ το.
Μη φας τα πόδια του Ρέι.
Με κατάλαβες, Ρέι; Τα κόκαλα, τα πόδια σου στο στόμα του Τσάκι;
Ωραία.
- Κατουράς τώρα; - Ναι.
Έχεις πολλή ροή. Πήγαινε σπίτι να καθαριστείς.
Γίνε η αλλαγή που θες να δεις, ναι;
Πόσο μισούσα αυτούς τους μαλάκες.
Έλα τώρα.
Άνταμ.
Άσε τα πράγματά μου και άνοιξε την πόρτα.
Άσε το ντρόουν. Θα μας σκοτώσει.
Έναν καβγά έχασες. Νόμιζα θα το είχες συνηθίσει.
Μπορούσες να βοηθήσεις. Απλώς στεκόσουν.
Είσαι πολύ ευαίσθητος.
Έπρεπε να χάσεις τον καβγά.
Έπρεπε. Πίστεψέ με.
Δεν γίνεσαι από εσύ εγώ χωρίς να φας ξύλο.
Πολύ. Συνέχεια.
Συγγνώμη αν το παράκανα.
Κακώς το έκανα.
- Ποια είναι αυτή; - Ποια;
Βάλ' την πίσω.
Μόλις μου πεις ποια είναι.
Είναι η γυναίκα μου, η Λόρα.
Έχουμε γυναίκα;
Όχι, δεν έχουμε γυναίκα πια.
- Γεια. - Γεια.
- Γεια σου. Πώς είσαι; - Γεια, Πολ.
Πάει καιρός.
Ναι, τι κάνεις; Κοιμάται το μωρό επιτέλους;
Δεν θα το 'λεγα. Όχι.
Κάποτε θα τις αναζητάς αυτές τις μέρες.
Δυσκολεύομαι να το πιστέψω.
Πίστεψέ το. Τα μωρά είναι αγνή αγάπη.
Μεγαλώνουν και γίνονται έφηβοι, που είναι δολοφόνοι ευτυχίας.
Σ' ευχαριστώ.
Μάλιστα. Ν' ανυπομονώ, δηλαδή.
Συγγνώμη. Ήταν δύσκολη μέρα.
Χρόνος. Δυο χρόνια.
Ακόμα δυσκολεύεται ο γιος;
Με μισεί.
Δεν φταίει αυτός. Το περνάει με τον τρόπο του.
Όλα καλά. Θα είμαστε καλά.
Όλα εντάξει.
Ας ήξερα τι κάνω λάθος.
Τίποτα δεν κάνεις λάθος.
Συγγνώμη.
- Συγγνώμη. - Με τρόμαξες.
- Κρυφάκουγα. Συγγνώμη. - Ναι.
Έχεις δίκιο. Οι έφηβοι είναι φρικτοί.
Σαν να ζεις με αρωματικό ουρητηρίων που σου φωνάζει.
Οι μητέρες συνήθως τρώνε τα σκάγια.
Ναι.
Αλλά θα σου πω κάτι.
Τα αγόρια επιστρέφουν για τη μαμά τους.
Ωραίο αυτό.
Φαίνεται σαν να μιλάς εκ πείρας.
Έτσι είναι.
- Έχεις καλή μαμά; - Ναι.
Έχω την καλύτερη μαμά.
Ωραία.
Ελπίζω να έχεις δίκιο.
Ακόμα ψάχνω για οικοτροφεία στη Φαλούτζα, οπότε…
Ωραία.
Όχι, δεν το εννοώ. Είναι πολύ γλυκό παιδί.
Είμαι τρελή γι' αυτόν.
Χάσαμε τον μπαμπά του σε τροχαίο πρόπερσι.
Ναι.
- Είναι δύσκολο. - Ναι. Δεν έχεις ιδέα.
Έχω μια ιδέα.
- Συγγνώμη. - Συγγνώμη.
Πιάσε κόκκινο.
- Σ' ευχαριστώ. - Εγώ.
Κι εσύ δεν θρηνείς;
- Ναι. - Ναι.
Θρηνώ. Φυσικά και θρηνώ.
Πες του το.
Να του το πεις.
Δεν το χρειάζεται.
Κάνεις τη δυνατή γι' αυτόν.
Το θέμα με το να φέρεσαι σαν να είσαι μια χαρά
είναι ότι το πιστεύει.
Ίσως πρέπει να μάθει ότι δεν είσαι.
Δεν πειράζει αν δεν είσαι.
Ο άντρας μου είχε ένα ίδιο μπουφάν.
Είναι κλασικό κομμάτι.
Ναι.
Ήταν πολύ ωραία που τα είπαμε. Τα λέμε μετά.
Να σου πω.
Δεν σε μισεί.
Σε αγαπάει,
όσο δεν φαντάζεται.
Κλείδωσα τη θέση.
Ξεκίνα τη σάρωση για το τζετ του.
Να τον βρούμε και να φύγουμε.
Βρείτε τον.
Άρα γύρισες για τη Λόρα;
Δεν θα το συζητήσουμε.
Είναι και δική μου γυναίκα.
- Να το συζητήσουμε αυτό. - Ευχαριστώ.
Τη γνώρισα στην ακαδημία.
Είχε αργήσει 20 λεπτά, ήταν στη λάθος αίθουσα,
στο λάθος κτίριο.
Προσφέρθηκα να την πάω στο σωστό
κι είχα κολλήσει πριν βγούμε καν έξω.
Πριν από δυο χρόνια, δεν γύρισε από ένα άλμα.
Είπαν ότι το τζετ χάλασε στην επανείσοδο, αλλά ήταν η καλύτερη πιλότος.
Ήταν άσος στην επανείσοδο. Δεν έβγαζε νόημα.
Κι ήθελες να πας στο 2018 γιατί εκεί πήγε κι εκείνη;
Ναι.
Τι έκανε εκεί;
Δεν ξέρω. Άλλαξαν τις καταγραφές του άλματος.
Κάποιος έκρυβε κάτι.
Ίσως είδε κάτι που δεν ήθελε η Σόριαν να δει.
Η Μάια Σόριαν, η συνεργάτης του μπαμπά;
Πάντα μου φερόταν καλά.
Ναι, πίστεψέ με. Δεν είναι φίλη.
Όχι.
Πλούτισε με την τεχνολογία του μπαμπά.
Εξαγόρασε τα σωστά άτομα.
Κι απέκτησε αποκλειστικό έλεγχο στον πιο πολύτιμο πόρο της Γης.
Τον χρόνο.
Μια στιγμή.
Δηλαδή ο μπαμπάς εφηύρε το ταξίδι στον χρόνο;
Ναι. Όχι επίτηδες.
Θυμάσαι τον μαγνητικό επιταχυντή σωματιδίων;
Το Πρόγραμμα Άνταμ.
Ναι, το αγαπημένο του παιδί, όπως το λέω εγώ.
Τι έπαθε η Λόρα;
Η φίλη σου η Μάια μάλλον τη σκότωσε.
- Τι; - Ναι.
Γι' αυτό πρέπει να πάω άμεσα στο 2018.
Το τζετ τελειώνει, θα μείνω στην αποθήκη.
Θα περιμένω να με βγάλει ικανό για πτήση
και θα φύγω μακριά.
Μα πας πίσω για να τη σώσεις, μου μιλάς,
όλα όσα κάνεις τώρα είναι για να σώσεις ένα άτομο;
Αλλάζεις το μέλλον. Δεν μπορεί να επιτρέπεται.
Άλλα θα λες όταν τη γνωρίσεις.
Κι όταν τη χάσεις.
Τι;
Πάρε την τσάντα. Ετοιμάσου να τρέξεις.
Γιατί; Τι συμβαίνει;
Θα πάμε από κει. Να είσαι έτοιμος.
Προχώρα!
Μείνε πίσω μου.
Μην το κάνεις, Ριντ!
Θες να δεις κάτι ωραίο;
- Αυτό είναι φωτόσπαθο. - Σιωπή τώρα.
Ώρα να φύγουμε. Πάμε.
Γεια σου, Άνταμ.
Ριντ, μην κουνηθείς!
Κρίστος.
Όποιον να 'ναι βάζουν σ' αυτήν τη χρονορροή.
Ποιος είναι;
Ο Κρίστος. Ήμασταν μαζί στην ακαδημία.
Καλός πιλότος, φρικτός άνθρωπος. Υπεύθυνος ασφάλειας της Σόριαν.
Θα πόνεσε αυτό. Εγώ το έκανα;
Μακάρι να μ' αφήσει να σε σκοτώσω.
Εσύ μου έριξες πρώτος, βέβαια.
Και τώρα η φάτσα σου ταιριάζει με την ψυχή σου.
- Σου λένε ότι μιλάς πολύ; - Συνέχεια.
- Έχει τύχει. - Αρκετά.
Άνταμ, πριν ξεφύγει κι άλλο το πράγμα,
πάμε σπίτι, σε παρακαλώ.
Όχι! Απλώς όχι.
Δηλαδή ρισκάρεις τη ζωή σου ως παιδί
για την παρανοϊκή αυταπάτη σου ότι με κάποιον τρόπο σκότωσα τη Λόρα.
Αγαπούσα τη Λόρα.
Σας είχα σαν οικογένεια μου.
Δεν θα της έκανα ποτέ κακό.
Το μισώ που φτάσαμε ως εδώ.
Όπλα.
Κρίστος, συνόδευσε τον Άνταμ πίσω στο 2050.
- Σειρά σου. - Ναι. Πέτα το Μαγκ-Σιλ.
- Αυτό; - Ναι.
- Ναι. Εντάξει. - Ωραία.
Θ' αρχίσεις χαμηλά ή ψηλά;
Σταμάτα! Άφησέ τον!
Έλα εδώ.
Κουνήσου!
Τι συμβαίνει;
Ο θάνατος εκτός σταθερού χρόνου είναι μπέρδεμα.
Τι κάνεις εδώ;
Σώζω το τομάρι σου. Πίσω σου!
Δεν πιστεύω…
Δεν πιστεύω ότι είσαι εδώ.
- Γεια. - Γεια.
Αυτό ήταν φοβερό.
- Να φύγουμε. - Ναι. Πάμε. Έλα!
Μπες.
Ήξερα ότι θα ερχόσουν, αλλά όχι πότε.
Φυσικά και ήρθα.
Τα μάτια στον δρόμο.
Εξερράγης στην επανείσοδο, είπαν.
Βλακείες. Έχω τα καλύτερα στατιστικά.
Ναι.
Λόρα, αυτός είναι εγώ.
Γεια.
Παράλληλη επαφή, μωρό μου;
Πάντα ήθελες να με είχες γνωρίσει νωρίτερα.
Να με.
Γίνεται να πάμε λίγο πιο αργά; Δεν μας ακολουθεί κανείς.
Μην κοιτάς πίσω. Πάνω κοίτα.
Είμαστε εκτεθειμένοι στον δρόμο.
Μωρό μου, θα πλακώσει κόσμος.
Πάμε!
Σταμάτα.
- Τι; - Τι;
Σταμάτα!
Εντάξει, πίσω. Πάμε! Όπισθεν!
Πίσω!
Πάμε!
Φεύγουν.
Δεν φεύγουν. Ανασυντάσσονται.
Πρέπει να βγούμε απ' τον δρόμο.
Ποιον δρόμο;
Δεν καταλαβαίνω. Πώς μας βρήκες;
Λες να μη σε πρόσεχα, ακόμα και στο παρελθόν;
Γιατί έκανες το άλμα;
Ανέλυα δεδομένα και βρήκα κάτι παράξενο στις καταγραφές.
Ένα χρονικό τζετ γύρισε από το 2018.
Γιατί παράξενο;
Γιατί κανείς δεν πήγε ποτέ στο 2018.
Πώς γύρισε αν δεν έφυγε ποτέ;
Εκτός αν κάποιος πήγε και άλλαξε τη χρονορροή
και το μέλλον απ' όπου έφυγε το τζετ είχε ήδη αλλάξει.
Είναι λες και αντάλλαξα το μυαλό μου για τα μπράτσα.
Σκατά η συμφωνία.
- Χαριτωμένο παιδί. - Αξιολάτρευτο, έτσι;
Δεν σου 'ρχεται να τον βάλεις στο νερό μέχρι να σκάσει;
Μισώ τον εαυτό μου.
Πώς συνέβη αυτό;
Το τζετ που πήγε πίσω ήταν της Σόριαν.
Γύρισε στον Νοέμβριο του 2018 για κάποιον λόγο.
Τι έγινε τον Νοέμβριο του 2018;
Θα σου πω.
Αυτό έγινε.
Ο επιταχυντής σωματιδίων του πατέρα σου,
το Πρόγραμμα Άνταμ, λειτούργησε τότε.
Το πρώτο βήμα για το ταξίδι στον χρόνο.
Η Σόριαν μάλλον πήγε στο 2018
κι έδωσε πληροφορίες στον νεότερο εαυτό της.
Για τι;
Υποθέτω συμβουλές για μετοχές ώστε να κάνει περιουσία
και να ξεφορτωθεί τα πολιτικά εμπόδια που της στερούσαν τον πλήρη έλεγχο.
Τον είχε ήδη.
Τον είχε όντως;
Όχι.
Όχι, δεν τον είχε.
Όχι.
Άρα αυτός ο κόσμος, ο κόσμος μας,
όλα τα άλλαξε ήδη η Σόριαν.
Είναι άσχημα στον σταθερό σου χρόνο, στο 2050;
- Είδαμε τον Εξολοθρευτή; - Προφανώς.
Το 2050 στα καλά του.
Η Σόριαν θα με είδε κι έβαλε υψομετρική βόμβα στο τζετ.
Φάε κάτι.
Εκτινάχθηκα, αλλά δεν είχε σημασία.
Χωρίς το τζετ μου, ήμουν μόνιμα ναυαγός.
Οπότε, έπρεπε να ακολουθήσω το πρωτόκολλο,
να ζήσω τη ζωή μου εδώ,
να μην έχω επαφές, να μην αφήσω ίχνη
και να ελπίζω ότι θα έρθεις να με βρεις.
Μόνη σου. Τόσο καιρό.
Τέσσερα χρόνια.
Έτσι είναι η δουλειά.
- Ναι, αλλά, μωρό μου… - Δεν…
Δεν πειράζει. Συνήθισα να είμαι μόνη.
Όχι πια.
Σε βρήκα.
Με βρήκες.
- Πάω βόλτα τα μάτια και τα αφτιά μου. - Στο καλό.
Καλά να περάσετε.
- Γεια. - Γεια.
- Τι; - Με πυροβόλησαν.
- Σε πυροβόλησαν; - Με όπλο, ναι.
- Ριντ; - Ναι;
- Αγνόησέ το. - Μάλιστα.
Ναι, αφεντικό.
- Ξέρεις τι πρέπει να κάνεις. - Όχι.
Όχι. Για σένα γύρισα.
Το ξέρω.
Αλλά δεν γίνεται να ζήσουμε εδώ. Όχι έτσι.
Τώρα πρέπει να γυρίσεις στο 2018
και να το διορθώσεις.
Να τα τελειώσεις όλα αυτά.
Τι εννοείς μ' αυτό;
Εννοώ να εμποδίσει να εφευρεθεί το ταξίδι στον χρόνο
και να σώσει το μέλλον.
Εντάξει, έλα μαζί και θα…
Το τζετ έχει το δικό σου DNA. Δεν πετάει με άλλον.
- Έξυπνη είσαι, θα το βρεις. - Άνταμ!
Στο πρόγραμμα γνωριζόμαστε. Το καταλαβαίνεις; Δεν γίνεται…
Αν σταματήσω το ταξίδι στον χρόνο, είναι μεγάλο "αν",
ενώ με κυνηγά η Σόριαν,
δεν γνωριζόμαστε.
Η σχέση μας δεν υπάρχει.
Δεν υπάρχει, Λόρα.
Υπήρξε η σχέση μας.
Κάθε στιγμή που ζήσαμε ποτέ μαζί
πάντα θα έχει υπάρξει.
Ακόμα κι αν διορθώσουμε τη χρονορροή,
κάπου μέσα μας θα υπάρχει η ηχώ αυτής εδώ.
Και θα ξαναβρεθούμε.
Αλήθεια το πιστεύω.
Κι αν δεν βρεθούμε; Κι αν κάνεις λάθος;
Λάθος κάνεις μάλλον.
Πότε κάνω λάθος εγώ;
Δεν μπορώ να το ξανακάνω.
Δεν μπορώ. Δεν αντέχω να σε χάσω. Μην το κάνεις αυτό.
Τι είναι αυτό;
Μας βρήκαν.
Να πάρει!
Έχει χωματόδρομο στη στροφή. Θα τους καθυστερήσω.
Όχι. Δεν φεύγω.
- Πρέπει. - Μα τι λες; Θα σε σκοτώσουν.
Χρόνια τελειοποιώ την άμυνά μου. Θα τους αιφνιδιάσω.
- Αν σε πιάσουν, τελείωσε. - Γι' αυτό…
Άνταμ, σταμάτα! Σε παρακαλώ.
Ξέρω ότι ήρθες για μένα.
Τώρα πρέπει να φύγεις για μένα.
Σε παρακαλώ.
Μπορούμε να το διορθώσουμε.
Σ' αγαπώ.
Γι' αυτό ξέρω ότι θα με ξαναβρείς.
Φύγε.
Φύγε!
Που να πάρει η ευχή!
Έλα.
Ο Τζετ δεν με αφήνει λόγω ζωτικών σημείων. Χρειάζομαι το DNA σου.
Όταν ανεβούμε,
θ' απενεργοποιηθεί η βιο-ασφάλεια και θ' αναλάβω.
Να βιαστούμε, μη μας πιάσουν πριν το 2018.
Τι; Δεν θα έρθω μαζί.
Θα έρθεις. Πάμε. Γρήγορα.
Κρίστος!
Χαίρομαι που σε βλέπω.
Λόρα, εσύ είσαι;
Μου κρατάς μούτρα που ανατίναξα το τζετ σου;
Για να είμαι ειλικρινής, ναι, είμαι ακόμα λίγο τσατισμένη.
Θα σταματήσεις να μ' ακούσεις;
Είναι ο σταθερός μου χρόνος. Εσύ το έζησες.
Είχες περιπέτειες, αεροπλάνα,
κι εγώ είμαι ο σπασίκλας με το άσθμα που τρώει ξύλο.
Θέλω και τα άλλα.
- Τα θες; - Ναι.
Άκου τα άλλα.
Ο θάνατος του μπαμπά σε κάνει χώμα. Στενοχωριέσαι. Θυμώνεις.
Στο λύκειο έχεις μηδέν κοινωνική ζωή.
Το κολέγιο είναι καλό, μέχρι που χάνεις την υποτροφία
για κάτι τόσο αδιανόητα ηλίθιο
που ούτε να το πω δεν μπορώ τώρα.
Καταλήγεις στην αεροπορία. Τελικά το 'χεις με τα αεροπλάνα.
Μετά έρχεται το ταξίδι στον χρόνο κι ο κόσμος καταρρέει,
μέχρι που η μόνη γυναίκα…
Μέχρι που σου παίρνουν τη μόνη που αγάπησες.
Με κατάλαβες;
Μέχρι που χάνεις.
Απλώς σου την παίρνουν.
- Θα υπάρχει κάτι παραπάνω. - Υπάρχει.
Χάρη στη Σόριαν, δεν είναι καλό.
Θα το διορθώσουμε.
- Αναιρώντας το ταξίδι στον χρόνο; - Σωστά.
Πώς; Τι σχέδιο έχεις;
Δεν θα το πω σ' έναν σπασίκλα με…
- Δεν έχεις σχέδιο. - Δεν έχω σχέδιο.
Σωστά.
Αλλά ξέρω κάποιον που ίσως έχει.
Ο μπαμπάς.
Θα βρεις τον μπαμπά.
Όχι.
Μαζί θα τον βρούμε.
Οπότε, είσαι μέσα ή…
Πες στον άντρα σου να έρθει εδώ.
Έχει δουλειά τώρα.
Αλλά θα του πω ότι πέρασες.
Γεια σου, Λόρα.
Έπρεπε να μείνεις νεκρή την πρώτη φορά.
Πού είναι ο άντρας σου;
Εντάξει.
Πάμε, λοιπόν. Δώσε μου το χέρι σου.
Έτσι, ναι.
Ωραίο, υγιές DΝΑ. Εντάξει.
Άφησέ το εκεί κάτω, πιάσε το χερούλι,
κρατήσου γερά και μη λιποθυμήσεις απ' τα G, ναι;
Τι είναι… Χριστέ μου!
- Τι συμβαίνει; - Αυτό.
Τι κάνεις;
Σε τσάκωσα.
Κρατήσου.
Σου είπα να κρατηθείς.
Άσε το ενοχλημένο ύφος.
Πού πας;
Γαμώτο!
Κρατήσου. Πάντα ήθελα να το δοκιμάσω.
Έκλεισες το αεροπλάνο τώρα;
- Ναι, το έκλεισα. - Θεέ μου.
Θεέ μου!
Πού στον διάολο είναι;
Κάπου εδώ θα είναι.
Άνταμ, κοίτα τις ενδείξεις ιόντων.
Ο αντιδραστήρας είναι χαλασμένος.
Σου απομένει μόνο ένα άλμα.
Αν δεν γυρίσεις τώρα,
δεν θα γυρίσεις ποτέ.
Τι λες, μικρέ; Εσύ αποφασίζεις.
Αν δεν τα καταφέρουμε, δεν θα επιστρέψουμε.
- Πάτα το, γαμ… - Ναι!
Σε τσάκωσα.
ΠΑΛΜΙΚΟ ΚΑΝΟΝΙ
Έλα.
- Άνταμ! - Το έχω.
Έλα, Ριντ. Έλα.
- Άνταμ! - Το έχω!
Άνταμ!
Έλα!
Ας μην…
Πεθάνουμε!
Δεν θα είναι εύκολο.
Ακούστε, αντί να γκρινιάζετε,
δεχτείτε τυχόν ανεπάρκειές σας και μετά πιάστε δουλειά.
Δεν γίνεσαι καλός σε κάτι
αν δεν δεχτείς ότι στην αρχή θα είσαι χάλια.
- Καθηγητή Ριντ. - Σόφι.
Θα χρειαστούμε δύο εξάμηνα για να το λύσουμε.
Τουλάχιστον τόσα.
Και πάλι θα μείνουμε στο μάθημα. Είναι τρελό.
Σόφι, μπορείς.
Ακούστε, παιδιά. Αυτή είναι η ομορφιά της φυσικής.
Αυτή είναι η ομορφιά της ζωής.
Είναι όντως αυτός.
Ναι.
Είναι τόσο…
Ναι.
Ζωντανός. Έλα εδώ λίγο.
Άσε να μιλήσω εγώ, ναι;
Πες του τι έγινε.
- Να μην πεθάνει. - Δεν λέμε τίποτα.
Μόνο ό,τι πρέπει να μάθει. Τα άλλα…
Δεν γίνεται.
Θέλω να πεις "Δεν θα του το πω". Πες το.
- Πες το. - Δεν θα του το πω.
Η φυσική είναι μανίκι. Αλήθεια.
Δουλεύουμε σε προβλήματα που θα λύσουν τα παιδιά μας.
Μπορεί να βρείτε καμιά λύση μια στο τόσο.
Τώρα κατάλαβα το μπλουζάκι σου. Πολύ έξυπνο.
Αλλά θα πεθάνετε
πριν τελειώσετε το έργο μιας ζωής.
Το κρύο, άψυχο κουφάρι σας θα σαπίζει στη γη,
ενώ οι γενιές που θα έρθουν μετά από σας
θα τελειώσουν το έργο που αρχίσατε.
Να παραθέσω τους Ρωμαίους,
"Διασκέδασέ το. Είναι πιο αργά απ' όσο νομίζεις".
Γκάι Λομπάρντο.
Συγγνώμη;
Γκάι Λομπάρντο.
Το απόφθεγμα δεν είναι των Ρωμαίων.
Αλλά τραγουδιστή. Γκάι Λομπάρντο και Royal Canadians.
Δικό του είναι.
Από τον κλασικό δίσκο "Enjoy Yourself" του 1949.
Αλλά πολύ πριν απ' αυτό,
οι Ρωμαίοι το έγραψαν στα ηλιακά ρολόγια.
Έχουμε κι οι δύο δίκιο.
Είναι ενδιαφέρον που το ξέρεις.
Συγγνώμη, σε ξέρω;
Απλώς παρακολουθώ.
Άλλες ερωτήσεις;
Εντάξει, η βιβλιογραφία είναι στην ιστοσελίδα μου
και τα λέμε την Τρίτη.
Άνταμ;
Μπαμπά.
Άνταμ;
Είναι ταξίδι στον χρόνο;
Γύρισε από το 2050 και σε πήρε.
Ναι.
- Πόσων χρόνων είσαι; - Δώδεκα.
- Γιατί τον χρειάζεσαι; - Δεν τον χρειαζόμουν.
- Για να πιλοτάρω το τζετ. - Τζετ;
- Υπάρχει τζετ; - Ναι, το τζετ μου.
Στην αρχή δεν σε χρειαζόμουν.
Το 2022 ήταν λάθος.
- Εσύ πιλοτάρισες το τζετ; - Ναι.
Όντως, όμως;
- Το μπουφάν μου; Στενό είναι. - Αυτό είπα.
- Καλό είναι. - Σαν προφυλακτικό με κουμπιά.
Περνάω καλά, εσύ;
Γιατί ήταν λάθος το 2022;
Δεν είχα θέση εκεί.
- Ούτε εδώ έχεις. - Μη μου πεις.
- Του έριξαν ενώ έκλεβε το τζετ. - Μη μιλάς.
- Έκλεψες… - Έπρεπε να το μάθει;
Σταμάτα. Κι οι δύο σταματήστε.
Συνειδητοποιείς πόσο λάθος είναι αυτό;
Μόνο στο δικό σου χρονολόγιο πρέπει να είσαι.
Γιατί λες να ήρθαμε; Λες να μην έχουμε αγκαλιές στο μέλλον;
- Για κάποιον λόγο θέλω… - Δεν με νοιάζει.
- Άκουσες. - Μην παρεξηγήσετε.
Χαίρομαι που σε βλέπω.
Το λέω με την καλή έννοια,
αλλά πρέπει να πας από κει που 'ρθες.
Ό,τι πεις ή κάνεις μπορεί να προκαλέσει απόκλιση.
Σκάσε για ένα λεπτό, ναι;
- Δεν θα ακούσω… - Κι άκουσέ με.
Κλείσε το σιντριβάνι της φυσικής σου.
Μπαμπά!
Είσαι καλά;
Που να πάρει!
- Να πούμε… - Καλά είμαι.
…ότι του ζήτησα ευγενικά να σκάσει και να ακούσει.
- Δεν το έκανε. - Είμαι καλά.
Για να μάθεις. Στην οικογένειά μας δεν χτυπάμε.
Κι αυτό τι ήταν;
- Για να μάθεις. - Θεέ μου!
Πώς έγινες τέτοιος μαλάκας; Νόμιζα ότι μ' αγαπάς.
- Σ' αγαπώ! - Δεν έχει σημασία.
Πλάκα κάνεις; Φυσικά και έχει.
- Μπαμπά. - Έχει.
Δεν έχετε πρωτόκολλα στην εποχή σου;
- Με τη Μάια θα βάζαμε επιτροπή… - Μπαμπά!
…που θα το επόπτευε.
Τίποτα δεν έχει σημασία πια.
Στάσου. Συνέβη ήδη; Κάποιος άλλαξε ήδη τον χρόνο;
- Ποιος; - Η Σόριαν.
- Η Μάια; - Η Μάια.
Δεν θα το έκανε. Ξέρει τις συνέπειες.
Χρόνια με χρηματοδοτεί.
- Το Πρόγραμμα Άνταμ. - Ναι.
Διατύπωσα τη θεωρία ότι μ' έναν ισχυρό παλμό
θα δημιουργούσαμε σκουληκότρυπες στο διάστημα.
Έγινε, πριν έναν μήνα.
Αλλά πειραματιζόμουν με τη θεωρία
ότι οι σκουληκότρυπες ταξιδεύουν στον χρόνο.
Είναι θεωρία, όμως.
- Σωστά. - Ακόμα.
Η θεωρία θέλει κατούρημα. Πάμε.
Αμάν!
Είμαι ο νονός του ταξιδιού στον χρόνο;
Ωραίο χτύπημα, μπαμπά.
Μάλλον έσπασα το χέρι μου.
Συγγνώμη. Εγώ φταίω.
Ο εγωισμός μου. Η ύβρις μου.
Η ανάγκη μου να είμαι ο καλύτερος, ο πρώτος, ο έξυπνος. Να πού φτάσαμε.
- Αηδιαστικό ελάττωμα. - Δεν το ήξερες.
- Έπρεπε. - Ναι.
Η ανθρωπότητα δεν πρέπει να πειράζει τη μηχανική του σύμπαντος.
Υπάρχουν ανώτερες δυνάμεις.
Γι' αυτό θα κλείσουμε το κουτί της Πανδώρας.
Θα καταστρέψουμε το ταξίδι στον χρόνο προτού εφευρεθεί.
Ό,τι έχει γίνει, όσο τρομερό κι αν είναι,
δεν πρέπει ν' αναιρεθεί σε καμία απολύτως περίπτωση.
Ακόμα κι έτσι που μιλάμε, διαφθείρουμε τη μοίρα και τον χρόνο.
Το έκανε η Σόριαν. Κι από τότε κάνει τον κόσμο ό,τι θέλει.
Είσαι σίγουρος γι' αυτό;
Έχεις επιστημονικές αποδείξεις;
Δεν έχεις. Δεν μπορείς να ξέρεις. Αλλά θα σου πω κάτι.
Το ότι είσαι εδώ κάνει πιθανή την καταστροφική επαναρρύθμιση,
και αυτό είναι μετρήσιμο.
- Σταμάτα. - Τι να σταματήσω;
- Να είσαι επιστήμονας. - Μα είμαι…
Γίνε πατέρας.
Το σύμπαν σ' ενδιέφερε πιο πολύ από τον γιο σου.
- Δεν είναι έτσι. - Είναι.
Όταν μεγαλώσεις, θα το καταλάβεις.
Ξέρεις κάτι;
Το πλοίο σάλπαρε. Είναι αργά για μένα.
Δεν με πειράζει.
Αυτός σε χρειάζεται.
Κι εσύ; Τι χρειάζεσαι;
Να πάω μια βόλτα.
Δεν μπορώ να είμαι εδώ. Πρέπει να φύγω.
- Σε παρακαλώ, μη. - Πρέπει.
- Σε παρακαλώ. - Αυτό μας ξεπερνάει.
Είναι επικίνδυνο αυτό που ζητάει. Δεν μπορώ.
Εντάξει. Θα ξαναϊδωθούμε.
Περίμενε.
Ναι;
- Να σου πω κάτι. - Όχι.
Δεν πρέπει να μου πεις κάτι άλλο.
Δεν πρέπει να μάθω το μέλλον.
Λυπάμαι.
Πρέπει να πάω σπίτι. Η μαμά σου κι εσύ περιμένετε.
ΣΟΡΙΑΝ
Ναι, γερουσιαστή.
Αλλά η σταθερότητα των σκουληκότρυπων δεν είναι πια υποθετική
και το έργο μας εδώ υπερβαίνει τα υπάρχοντα θεσπίσματα.
Άρα, ή θα στηρίξετε το πρόγραμμά μου και θα βοηθήσετε το μέλλον
ή θα ξεμείνετε στο παρελθόν.
Κλείσε το τηλέφωνο.
Τι κάνεις εδώ; Είπες ότι δεν θα σε ξαναδώ.
Το είπα;
Πότε; Θύμισέ μου.
Την τελευταία φορά που ήρθες, πριν δύο μήνες.
Κοίτα, για μένα ήταν πριν 32 χρόνια.
Συγγνώμη αν ξεχνάω λεπτομέρειες.
Τέλος πάντων, οι καιροί έχουν αλλάξει.
Δεν πρέπει να είσαι εδώ.
Ξέρεις ότι η χρονορροή ίσως υποστεί καταστροφικές αλλαγές.
Τι σπασίκλας που ήμουν. Θα σταματήσεις να μιλάς;
Ό,τι μου ζήτησες.
Οι μετοχές, οι υπεράκτιοι λογαριασμοί. Είναι όλα αντιδεοντολογικά.
Και παράνομα.
Δεν είναι αστείο.
Είναι επικίνδυνο.
Και μόνο οι περιβαλλοντικές επιπτώσεις από τις εταιρείες που επέλεξα
ίσως είναι καταστροφικές.
Βέβαια, το περιβάλλον ήταν στα τελευταία του και πριν από μας.
Και παρεμπιπτόντως, Μάια. Τα έκανες, όλα.
Γιατί κάπου μέσα στο φτηνό σακάκι και στη γελοία αλογοουρά, είμαι εγώ.
Φεύγω.
Πού πας;
Έχεις σχέση;
Όχι, δεν έχεις. Έχεις πολλή δουλειά.
Πάντα θα έχεις, ξέρεις.
Αυτή η εταιρεία είναι όλα όσα θα έχεις.
Είναι η προσωπική σου ζωή.
Η οικογένειά σου.
Είναι η κληρονομιά μας.
Κι αν είχαμε αφήσει την κυβέρνηση να μας την πάρει,
τότε, όλες οι θυσίες που κάναμε,
όλη αυτή η μοναξιά,
θα ήταν μάταιη.
Και το έκανα.
Διόρθωσα το μέλλον όπου μας είχαν ξεχάσει.
Τότε, γιατί γύρισες ξανά εδώ;
Γύρισα
γιατί δεν θα ελέγχουμε το ταξίδι στον χρόνο αν δεν υπάρχει.
Κι ο φίλος σου ο Άνταμ Ριντ ετοιμάζεται να σε προδώσει.
Ο Άνταμ; Ένα παιδάκι είναι.
Ναι, αυτό το παιδάκι
γίνεται πολύ κακός μπελάς όταν μεγαλώσει.
Πίστεψέ με. Θα το χρειαστείς.
Τι;
Νομίζεις ότι ξέρεις πιο πολλά λόγω ηλικίας.
Φύγε, Άνταμ.
Ξέρω γιατί τον μισείς τόσο.
Αλήθεια;
Για πες μου, τότε. Περιμένω με κομμένη την ανάσα.
Γαμώτο μου. Άραγε…
Επειδή είναι νάρκισσος,
επειδή δεν ήταν ποτέ σπίτι, επειδή τον ένοιαζε η δουλειά κι όχι…
Επειδή πέθανε.
Τον μισείς
επειδή πέθανε.
Έκανες τον εαυτό σου να τον μισήσει.
Ήταν πιο εύκολο απ' το να σου λείπει.
Θυμάμαι κάποια πράγματα που ίσως εσύ δεν θες.
Ώστε έτσι;
Όπως;
Έπαιζε μπάλα μαζί μας σχεδόν κάθε βράδυ.
Μπάλα.
Γυρνούσε απ' τη δουλειά,
πτώμα στην κούραση,
κι εγώ πετούσα την μπάλα στο δίχτυ ρίψεων.
Θυμάσαι το δίχτυ ρίψεων;
Θυμάμαι το δίχτυ ρίψεων.
Ναι, το αγόρασε για να μην παίζει μαζί μου.
Όχι.
Το αγόρασε επειδή το είχαν στη βιτρίνα του Άλτμαν.
Και κάθε φορά που περνούσαμε απ' το εμπορικό,
τον ικέτευα να μου το αγοράσει.
Κι αυτό έκανε ο μπαμπάς.
Μ' έβλεπε να πετάω την μπάλα στην αυλή
κι όσο κουρασμένος κι αν ήταν,
πάντα έπαιρνε το γάντι του κι ερχόταν να παίξουμε.
Σου συνέβησαν διάφορα. Και στους δυο μας.
Δεν ξέρουμε πώς να τα αντιμετωπίσουμε.
Έτσι κάνουμε μάλλον.
Φέρομαι άσχημα στη μαμά τώρα
και νομίζω…
ότι πιο εύκολα θυμώνεις παρά στενοχωριέσαι.
Και μάλλον όταν μεγαλώνω,
ξεχνάω ότι υπάρχει διαφορά.
Πώς έγινες τόσο έξυπνος;
Εσύ πώς έγινες τόσο χαζός;
Καλή προσπάθεια, μαλάκα.
Άνταμ, τάισε τον Χόκινγκ πριν φύγεις για το σχολείο.
Είσαι ακόμα εδώ.
Μαγειρεύεις. Τι φτιάχνεις; Γεια.
Σ' αρέσει η ομελέτα του Ντένβερ.
Αυτό δεν είναι ομελέτα, κραυγή βοήθειας είναι.
Τα αυγά κάηκαν, αλλά το μπέικον είναι τελείως ωμό.
Όχι. Τι…
Θα μου πεις πώς κι είσαι ακόμα εδώ κι όχι στη δουλειά;
Απλώς ήθελα να μείνω σπίτι μαζί σου σήμερα.
Μη μου πεις. Μ' αρέσει αυτός ο τύπος.
Και σ' αυτόν αρέσεις.
Τι έχεις, γλυκέ μου;
Σου φαίνεται λυπημένος;
Όχι.
Είναι μυστήριο τρένο, σαν τον μπαμπά του.
Εγώ συλλέγω μυστήρια τρένα.
Μήπως κακώς του έφτιαξα το παιχνίδι;
Δεν θα 'πρεπε να παίζει έξω με τα άλλα παιδιά;
Πώς θα βρει τη θέση του στον κόσμο;
Παιδί είναι. Εμείς είμαστε η θέση του στον κόσμο.
Εσύ είσαι.
Εντάξει, ό,τι κι αν συμβαίνει,
μπορώ να σου πω την αλήθεια
ή κάτι για να νιώσεις καλύτερα.
Προτιμώ να σου πω την αλήθεια.
Προτιμώ να νιώσω καλύτερα.
Ναι, το ξέρω.
Πλάκα κάνω. Περίπου.
Εντάξει, πες μου.
Όταν είσαι μαζί μας,
είσαι απόλυτα μαζί μας.
Είναι εκπληκτικό.
Κι όταν δεν είσαι, είναι σαν…
Νιώθει λίγο μόνος;
Ναι, πολύ πιθανό.
Αλλά σε κάνει αυτό κακό; Όχι.
Πρέπει να γίνω καλύτερος.
Φιλαράκο, σου έχω καλά νέα.
Δεν χρειάζεται την τελειότητα. Εσένα χρειάζεται μόνο.
Η μαγειρική σου σε κάνει σχεδόν δολοφόνο,
αλλά ο υπόλοιπος είσαι φοβερός.
Έλι.
Ξέρεις ότι σ' αγαπώ.
Ναι, το ξέρω.
Είμαι αξιαγάπητος άνθρωπος.
Ναι.
Πρέπει να πάω στη δουλειά. Εντάξει.
Και, να σου πω, έχεις χρόνο.
"Είναι πιο αργά απ' όσο νομίζεις".
Πιστεύεις ότι μπορούμε;
Ίσως, ίσως και όχι. Θα δούμε.
Αλλά θα προσπαθήσουμε. Πώς θα καταστρέψουμε το ταξίδι στον χρόνο;
Αυτός είναι ο μεγαλύτερος ηλεκτρομαγνητικός επιταχυντής.
Το 2018 η ηλεκτρομαγνητική τεχνολογία είναι ασταθής.
Άκου τι θα κάνουμε. Θ' ανατινάξουμε την κωλοεταιρεία.
- Θα την ανατινάξουμε; - Ναι.
Πώς έζησα τόσα χρόνια; Είναι απαίσια ιδέα.
Όταν μια κακή ιδέα είναι η μόνη ιδέα, γίνεται τέλεια ιδέα.
Ποιος το είπε;
Εσύ. Εννέα χρόνια από τώρα, πριν σε συλλάβουν.
- Τι; - Συγκεντρώσου.
Έχουμε την ασφάλεια. Θυμάσαι τα παιχνίδια που λατρεύεις;
Ναι.
Τα σπασικλίστικα θα σου βγουν σε καλό.
- Με λαμβάνεις; - Ελήφθη, Κόκκινε Αρχηγέ.
Εδώ Κολοκυθένιο Παγουρίνο. Όλα καλά. Όβερ.
Ας μιλάμε σαν κανονικοί άνθρωποι.
Ελήφθη.
Κόκκινε Αρχηγέ.
Κάτι δεν πάει καλά.
Δεν είναι κανείς εδώ.
Άρα αυτοί είναι εδώ.
Η Σόριαν θα προειδοποίησε για μας.
Είσαι σίγουρος;
Αρκετά σίγουρος.
Ακίνητος. Πέσε στα γόνατα.
Συγγνώμη. Τι;
Θα σε πάμε πίσω στο 2050, Ριντ.
Δεν σ' ακούω με το κράνος. Σου αλλοιώνει τη φωνή.
Χωρίς παρεξήγηση. Απίστευτες στολές, πάντως.
Απειλητικές, αλλά φωνάζουν "Μη μου κάνεις κακό".
Στα γόνατα. Δεν θα το ξαναπώ.
Σ' αυτό έχεις δίκιο.
Άνταμ, τι κάνεις; Θα με πλακώσουν στο ξύλο.
Ηρέμησε. Δεν θέλει να παλέψει.
Θέλουν να παλέψουν. Πάρα πολύ, λέμε.
Κοίτα τον στα μάτια και χαμογέλα.
Με ύφος που να λέει "Το θέλω.
Μια ζωή το περιμένω αυτό."
Και χτύπα τον στα ενδότερα του μαγιό.
- Άνταμ! - Ελήφθη.
Ναι!
Άνταμ, είδες τα αμάξια, ναι;
Ελήφθη, μεσήλικα Άνταμ.
Αντίο.
Άνταμ!
Τι αναζωογονητικό!
- Μπαμπά; - Μπαμπά;
- Συγγνώμη. Είσαι καλά; - Στο τσακ.
- Ήταν απίθανο. - Στο τσακ!
- Ο μικρός Άνταμ; - Καλά είναι!
- Όπα! Της μάνας σου είναι το αμάξι. - Όπα;
Το αμάξι;
Τι κάνεις εδώ;
Πήγα στο μοτέλ, δεν σε βρήκα εκεί
και σκέφτηκα ότι θα είσαι εδώ.
Δεν κρατάς πολύ χαμηλό προφίλ.
Τι είναι αυτά;
Λοιπόν, θα σου πω κάτι.
Σκέψου σχέδιο και το κάνουμε όπως θες.
Ευτυχώς, έχεις σχέδιο.
Για μια στιγμή σκέφτηκα ότι αυτοσχεδίαζες.
Άνταμ, πάω μέσα. Μην αφήσεις να μπει κανείς.
Συγγνώμη. Χοντράδα.
Ελήφθη.
Χοντράδα; Μου ξύρισες τον κώλο με Subaru.
Σου έσωσα τον κώλο με Subaru, γιε μου.
Τι κάνει ο μπαμπάς;
- Κριτικάρει. Μεγάλη έκπληξη. - Άκου…
Πας να διαρρήξεις μ' ένα παιδί ένα κτίριο υψηλής ασφάλειας.
Δεν κριτικάρω. Περιγράφω τι γίνεται.
Θα σταματήσεις; Σταμάτα.
Πού διάολο πας;
Να καταστρέψω με χαρά τον επιταχυντή σου.
Παραβίασες όλους τους κανόνες.
Έχεις ξεπεράσει κάθε όριο δεοντολογίας σαν να μην υπήρχε καν.
Ναι; Και τότε, τι κάνεις εσύ εδώ, μπαμπά;
Δεν μπορείς να το κάνεις χωρίς εμένα.
Κάποιοι άνθρωποι ονειρεύονται το μέλλον.
Εδώ, στις Τεχνολογίες Σόριαν, το χτίζουμε.
Αν τον καταστρέψεις, θα τον ξαναφτιάξει.
- Τι θα πετύχει; - Τον ΑΜΑΠ θέλεις.
Απεριόριστα Μεταβαλλόμενος Αλγόριθμος Πλάσματος.
Σταθεροποιεί τις σκουληκότρυπες.
Είναι η εξίσωση που θα κάνει εφικτό το ταξίδι στον χρόνο.
Πώς καταστρέφεις τα μαθηματικά;
Δεν έχω γράψει ποτέ τον αλγόριθμο ούτε τον έχω δείξει σε άλλον.
Ζει εδώ, στην γκλάβα μου.
Και στο δεύτερο υπόγειο, σ' έναν σκληρό νευρομορφικό επεξεργαστή.
Για το πέος σου λέμε;
Να σοβαρευτούμε τώρα;
Ναι. Όχι. Ναι.
Σκληρός δίσκος είναι.
- Όλο παιδιαρίζεις. - Συγγνώμη.
Ένας σκληρός δίσκος τρέχει τον αλγόριθμο σε κλειστό βρόχο.
Είναι το κέντρο ελέγχου του επιταχυντή.
Θα το καταστρέψουμε και θα εμποδίσουμε το ταξίδι στον χρόνο.
Θεωρητικά, το ταξίδι…
Έλεος, με πεθαίνεις με τα θεωρητικά.
- Ναι, έτσι θα γίνει. - Ωραία, πάμε.
- Εντάξει. - Εντάξει.
- Εδώ δουλεύεις. - Ναι.
Μόνο 44 χρόνια σού πήρε να με φέρεις.
Δίκαιο.
Σίγουρα θα το κρατήσω αυτό.
- Αυτό είναι, λοιπόν. - Αυτό είναι.
Σε παραδέχομαι, μπαμπά.
Ήξερες τι έκανες.
Εδώ στεγάζουμε τον σκληρό δίσκο.
- Αν το τραβήξεις; - Δύο ενδεχόμενα.
Ο επιταχυντής θα λειτουργεί σε αδρανή βρόχο.
Χωρίς τον αλγόριθμο, κανείς δεν θα τον προγραμματίσει ξανά.
Ή;
Ή θα γίνει μια κατακλυσμική πυρηνική τήξη
που θα καταστρέψει ό,τι ζει σε ακτίνα 160 χλμ.
Ας ελπίσουμε για το πρώτο.
Πρόσβαση στον νευρομορφικό σκληρό δίσκο.
Χέσ' το.
Λούις.
Μάια;
Χρόνια και ζαμάνια.
Θα γίνουν κουλά πράγματα εδώ.
Όντως θα μας το έκλεβες;
Θα κατέστρεφες το έργο μας;
Το έργο μας θα είχε ηθικούς κανόνες.
- Θ' αλλάζαμε τον κόσμο. - Να τον αλλάξουμε;
Μόνο εσύ έχεις αλλάξει. Το 'χεις χάσει τελείως;
Τόσα χρόνια χρηματοδοτούσα το έργο σου.
Δεν είμαι η κακιά. Ξόδεψα εκατομμύρια…
Εκατοντάδες εκατομμύρια απ' τα δικά μου λεφτά,
για τα δικά σου καπρίτσια.
Αλλά αυτό…
Αυτό είναι δικό μου
και θα το κάνω ό,τι θέλω.
Τώρα,
Άνταμ,
δώσε μου τον δίσκο.
Όχι. Απλώς όχι.
Περίμενα ότι θα το έλεγες.
Έλα εδώ.
Δώσ' μου το όπλο.
Μάια, αν είναι δυνατόν.
Τι κάνεις; Έχεις τρελαθεί;
Είναι διαπιστωμένο πια.
Άνταμ, άκουσέ την.
Όλα καλά. Μην ανησυχείς.
Γιατί ο Άνταμ θα μου δώσει τον δίσκο αμέσως.
Έτσι δεν είναι, Άνταμ;
- Άνταμ; - Άνταμ;
Όμορφε βλάκα,
αν του ρίξω, θα πεθάνεις κι εσύ.
Άνταμ;
Το σκέφτομαι.
- Τι; Τι θα πει το σκέφτεσαι; - Ναι.
Είναι περίπλοκο θέμα.
- Τι σκέφτεσαι; - Είναι μεγάλη απόφαση!
- Δεν είναι. - Πρέπει να το σκεφτώ!
Θα με μπαρουτιάσει αυτή!
Δώσ' της τον δίσκο!
- Δώσ' τον! - Δώσ' της τον δίσκο!
Ρήξη ηλεκτρομαγνητικής ασφάλειας.
Έναρξη πρωτοκόλλων έκτακτης ανάγκης.
- Μπαμπά! - Έλα δω.
- Μπαμπά! - Άνταμ!
- Άσε με! - Άνταμ, κρατήσου!
Φέρε μου τον δίσκο! Αμέσως!
Απαγορεύεται η πρόσβαση.
Άσε με! Μπαμπά!
Από δω!
ΧΕΙΡΟΚΙΝΗΤΗ ΠΑΡΑΚΑΜΨΗ
Ναι!
- Πάρε τον δίσκο! - Τον δίσκο!
Προσγείωση υπερήρωα.
Έχεις φάει ποτέ ξύλο από 12χρονο σπασίκλα με άσθμα;
- Ξεκίνα να τρως, Ξυλιάρη. - Όχι.
Όχι!
Αποτελείωσέ τον!
Έλα!
Κρίστος!
Παραβίαση πυρήνα.
Απώλεια σταθερότητας αντιδραστήρα.
Εκκίνηση εκκένωσης.
Κλείδωμα εξόδων σε δύο λεπτά.
Φιλαράκο, ώρα να φύγουμε. Έλα.
Δεν μπορώ να το κλείσω!
Σταμάτα!
- Θέλω τον δίσκο μου. - Δεν θα τον πάρεις.
Πυροβόλησέ τον τώρα.
Πίσω μου, κι οι δύο.
Μπαμπά, οι σφαίρες τους διαπερνούν και πανοπλία.
Και πίσω σου σουρωτήρι θα γίνουμε.
- Ευχαριστώ που μου το 'πες. - Παρακαλώ.
- Απλωθείτε ίσως. - Καλή ιδέα ίσως.
Μάια, δεν είσαι δολοφόνος.
Όχι ακόμα, έστω.
Άκουσέ με.
Όλα για όσα κοπιάσαμε
θα χαθούν αν δεν τραβήξεις τη σκανδάλη.
Εντάξει, έλα.
Ένα λεπτό και 30 δεύτερα για κλείδωμα εξόδων.
Μπορείς να το κάνεις.
Κάν' το!
Μάια, είσαι καλός άνθρωπος.
Συγγνώμη, Λούις, αλλά μόνος σου το έκανες.
Ίσως να 'ναι έτσι.
Νομίζεις ότι παίζω;
Ρώτα τον γιο σου πώς παίζω.
Σκότωσα τη γυναίκα του δύο φορές
για να προστατεύσω την ακεραιότητα του προγράμματός μου.
Γι' αυτό, μη νομίζεις ότι δεν θα σου χώσω μια σφαίρα.
Δώσ' τον μου!
Όχι.
Ένα λεπτό για κλείδωμα εξόδων.
Δεν κατάλαβες ποτέ τη γενικότερη εικόνα.
Κι εσύ δεν κατάλαβες την επιστήμη.
Πώς ήξερες ότι θα πετύχει;
Τα φυσίγγια που διαπερνούν πανοπλία έχουν μαγνητικό πυρήνα από χάλυβα.
Καμιά φορά έχει τα καλά του να 'σαι σπασίκλας, παιδιά.
Έναρξη πρωτοκόλλου περιορισμού.
Απομένουν δέκα δεύτερα.
- Ναι, να φύγουμε. - Ναι.
Εννέα.
Οκτώ.
Προσέχετε!
Επτά.
Έξι.
Πέντε. Τέσσερα.
Τρία.
Δύο.
Γαμώτο!
Ένα.
Μεγάλη επιτυχία η μέρα "Φέρτε τα παιδιά στη δουλειά".
Ναι.
Τι κοιτάζεις;
Είσαι ακόμα εδώ.
Σκέφτηκα ότι χωρίς ταξίδι στον χρόνο θα γυρνούσατε στον σταθερό χρόνο.
Θα θέλει λίγο καιρό να τακτοποιηθούν 30 χρόνια αλλαγμένου χρόνου.
Δεν έχουμε πολύ χρόνο.
Νιώθω κάτι να συμβαίνει.
Κι εγώ.
Κάνει να είμαστε εδώ;
Η μαμά σε πηγαίνει στη Λέσχη Επιστήμης τις Πέμπτες.
Κοίτα, μπαμπά.
Πρέπει να σου πούμε κάτι.
Το ξέρω ήδη.
Το κατάλαβα απ' όταν σας είδα.
Συγγνώμη, παιδιά.
Συγγνώμη που δεν θα είμαι μαζί σας στο μέλλον.
Το σκέφτηκα πολύ,
αλλά δεν πρέπει να μου πείτε πώς ή πότε θα συμβεί.
Ήρθες γιατί κανείς δεν έχει δικαίωμα ν' αλλάξει το μέλλον.
- Ούτε εμείς. - Το μέλλον σου.
Όχι.
Εσύ είσαι το μέλλον μου.
Κι οι δυο σας.
Και πόσο τυχερός είμαι
που μπόρεσα να το δω.
Δεν σου στάθηκα.
Και ζητώ συγγνώμη.
Αλλά σε είδα να γεννιέσαι.
Να παίρνεις την πρώτη σου ανάσα.
Κι όταν γίνεται αυτό, τίποτα δεν είναι ξανά το ίδιο.
Είσαι ο γιος μου, Άνταμ.
Και σ' αγαπώ.
Είσαι το αγόρι μου και σ' αγαπώ.
Εντάξει…
Σ' αγάπησα από την πρώτη στιγμή που σε είδα.
- Αυτό δεν θ' αλλάξει ποτέ. - Κατάλαβα.
- Άνταμ. - Μπαμπά.
- Είσαι το αγόρι μου. Είσαι υπέροχος. - Μην κάνουμε…
- Σ' αγαπώ. - Κατάλαβα, μπαμπά.
Δεν νομίζω.
- Είμαι περήφανος για σένα. - Εντάξει.
Σ' αγαπάω, γιε μου.
Να το ξέρεις βαθιά μέσα σου. Έλα εδώ.
Έλα εδώ.
Είστε τα αγόρια μου.
Και πάντα θα είστε τα αγόρια μου.
Σε κάθε εποχή.
Σ' αγαπώ, μπαμπά.
Σ' αγαπώ, φιλαράκο.
Μην το κουβαλάς μέσα σου πια.
Σε χρειάζομαι, μπαμπά.
Είναι δύσκολα χωρίς εσένα.
Το ξέρω.
Θα είσαι εντάξει.
Καλύτερα κι από εντάξει.
Δεν το ξέρεις αυτό.
Πλάκα μου κάνεις;
Τον έχεις δει αυτόν εδώ;
Κάτι θα μπορούμε να κάνουμε.
Κάτι σκέφτομαι.
Όντως θα το κάνεις;
Μάλιστα.
Μου κάνεις μια χάρη;
Δεν ξέρω αν θα τα θυμόμαστε όλα αυτά.
Ίσως να υπάρχει μια ηχώ, όπως είπε η Λόρα.
Αλλά καλού κακού,
αγκάλιασε τη μαμά από μένα.
Θα το κάνεις;
Κι όχι καμιά άνευρη αγκαλιά απ' το πλάι.
Θέλω σφιχτή αγκαλιά, να τη σκάσεις.
Ναι.
Γαμώτο μου.
Τι;
Για 30 χρόνια
ήθελα ν' απαλλαγώ από μένα που ήσουν εσύ.
Θα σου πω κάτι, μικρέ.
Πρέπει να παραδεχτώ ότι εσύ ήσουν το καλύτερο κομμάτι.
- Θα την καπνίσουμε την μπανάνα ή… - Παίζουμε!
Γεια σου.
Δεν έχεις αργήσει;
Πρέπει να πληρώσω την ασφάλεια.
Είναι στο ημερολόγιο, αλλά δεν βρίσκω το εκκαθαριστικό.
Με τέτοια αρχειοθέτηση;
- Τι έκπληξη. - Τι έκπληξη.
- Ηλεκτρονικά είναι. - Έτσι το έκανε ο μπαμπάς.
Πιάσε μια στοίβα.
- Θ' αργήσω στο σχολείο. - Θεέ μου. Καλά λες.
Καλή σου μέρα, γλυκέ μου.
Άνταμ.
Ναι;
Ήθελα να βεβαιωθώ ότι δεν μπήκε ληστής.
Ίσως και να μπήκε.
Έλα εδώ πέρα!
Σ' αγαπάω, γλυκέ μου.
Κι εγώ σ' αγαπώ.
Όπως έλεγα νωρίτερα,
στόχος μας είναι να υπολογίσουμε τη μεταβλητότητα της βαρυτικής δύναμης,
που εξαρτάται πλήρως από το αν η πορεία της κίνησης
είναι προς τη Γη ή μακριά από αυτήν.
Ας ορίσουμε τη βαρυτική δύναμη της Γης σε ένα αντικείμενο
με τον νόμο έλξης του Νεύτωνα.
Η δύναμη F ισούται με το G, όπου G είναι η βαρυτική σταθερά.
Δεν παίζεται ο τύπος.
Μιλάει 15 λεπτά. Κατάφερε να κοιμίσει όλη την τάξη.
- Εσύ ξύπνιος φαίνεσαι. - Όχι.
Μ' έχω εκπαιδεύσει να ξεραίνομαι στον ύπνο,
αλλά με ανοιχτά μάτια.
Δες.
Είσαι σοβαρός τώρα;
- Ωραίο, έτσι; - Ναι.
Πολύ ωραίο.
Είμαι ο Άνταμ. Άνταμ Ριντ.
Λόρα Σέιν.
- Χαίρω πολύ. - Παρομοίως.
Θα κάνω ησυχία.
Εντάξει.
Πού βρίσκουν τέτοιους προσκεκλημένους ομιλητές; Σωστά;
Λες και είναι γενετικά φτιαγμένοι να μας πεθαίνουν στη βαρεμάρα.
Είσαι προσκεκλημένη ομιλήτρια;
- Ναι, είμαι. Ναι. - Σκατά.
Σε τι τομέα;
Υπολογιστική γλωσσολογία.
- Μη μου πεις! - Ναι.
Δεν ξέρω τι είναι.
Τι σχέση έχει με τις πτήσεις;
Καμία απολύτως.
Ναι.
Είσαι σε λάθος αίθουσα, νομίζω.
Έτσι λες εσύ.
- Είναι η Σέιφερ 309. - Όχι, αλήθεια. Φέρελ 309.
- Όχι. - Ναι.
- Εντάξει.
- Το ήξερα. - Εντάξει.
- Μπίνγκο. - Εντάξει.
- Ναι. - Άρα είμαι σε λάθος κτίριο.
Στη λάθος πανεπιστημιούπολη.
Άρα χάθηκα.
Όχι πια. Σε βρήκα.
Μπορώ να σε πάω στη Σέιφερ.
Σίγουρα; Δεν θα 'θελα να σου χαλάσω τον ύπνο.
Έχω…
Έχω χρόνο.
Άσε που…
Εντάξει.
Υποτιτλισμός: Κατερίνα Περδικάκη